Håndvåpen

Håndvåpen er et begrep med flere betydninger. I utgangspunktet refererer det til alle håndholdte våpen, i motsetning til monterte våpen, slik som for eksempel artilleri. Uttrykket kan brukes om alle slike våpen, inkludert blankvåpen, men brukes normalt bare om håndholdte skytevåpen. I deler av skyte- og samlermiljøet brukes uttrykket enda mer restriktivt om våpen som avfyres uten skulderstøtte, det vil si pistoler. Håndvåpen brukes som personlig våpen i det militære, av politi og sikkerhetsstyrker og sivile. I tillegg brukes håndvåpen til jakt og sport.

Internasjonal handel med håndvåpen
Internasjonalt utgjør lovlig og ulovlig handel med håndvåpen en stor trussel mot freds- og bistandsarbeid.  De mange krigene og konfliktene rundt om i verden har gjort at det finnes store mengder håndvåpen i omløp. Bare til India og Pakistan er det beregnet at det har blitt smuglet inn 63 millioner håndvåpen, noe som gjør det svært vanskelig å etablere ro, orden og nasjonal kontroll i deler av disse landene.region.http://www.thedailystar.net/2006/05/30/d6053001107.htm Det er også en betydelig lokal produksjon av kopier av ettertraktede håndvåpen, særlig AK-47.

En internasjonal gruppe bestående av Amnesty International, Oxfam og International Action Network on Small Arms regnet i 2003 ut at det er over 639 millioner håndvåpen i omløp, og at mer enn 1 135 selskaper i mer enn 98 land lager håndvåpen, våpendeler og ammunisjon til dem.  USA og Russland er henholdsvis den største og nest største produsenten og eksportøren av håndvåpen i verden.

 Håndvåpen i Norge 
Tradisjonelt (innen media og statsforvaltning) brukes betegnelsen om et eller flere håndholdte våpen som kan håndteres av én person, tilsvarende det engelske «Small Arms and Light Weapons».Utenriksdepartementet - HåndvåpenRegjeringen - Forsvaret gir håndvåpen og materiell til politiet det vil si gevær, hagler, pistoler og blankvåpen, mens den engelske betydningen av ordet benyttes hovedsakelig innen skytter og våpensamlermiljøene. Winge Våpen - Håndvåpen utstyrIntersport - HåndvåpenAftensposten - Forbud mot salg av store håndvåpen Begrepet har derved flere noe forskjellige betydninger i Norge.

Eierskap av kruttdrevne håndvåpen i Norge er strengt regulert gjennom våpenloven. Tillatelse til å eie håndvåpen gis bare til personer over 18 år for hagle og rifle, 21 år for pistoler. Det samme gjelder armbrøst. Å eie luftvåpen krever ikke tillatelse.

 Referanser 

 Eksterne lenker 
 Håndvåpen i DigitaltMuseum